**REPUBLIKA HRVATSKA**

**VARAŽDINSKA ŽUPANIJA**

**OPĆINA MARUŠEVEC**

 **OPĆINSKO VIJEĆE**

KLASA: 550-01/20-01/04

URBROJ: 2186-017/21-03

Maruševec, 22. prosinca 2021.

Na temelju članka 117. Zakona o socijalnoj skrbi („Narodne novine“ broj 157/13, 152/14, 99/15, 52/16, 16/17, 130/17, 98/19, 64/20 i 138/20) i članka 31. Statuta Općine Maruševec (“Službeni vjesnik Varaždinske županije” broj 17/21), Općinsko vijeće Općine Maruševec na 6. sjednici održanoj 22. prosinca 2021. godine, donosi

**2. IZMJENE I DOPUNE PROGRAMA**

**raspodjele sredstava za potrebe**

**socijalne skrbi u 2021. godini**

**I**

Program raspodjele sredstava za potrebe socijalne skrbi na području Općine Maruševec u 2021. godini („Službeni vjesnik Varaždinske županije“ broj 92/20 i 110/21) mijenja se i glasi:

**„I**

 Programom socijalne skrbi osiguravaju se sredstva za ostvarivanje pomoći kojima se podmiruju osnovne životne potrebe socijalno ugroženih, nemoćnih i drugih osoba koje same ili uz pomoć članova obitelji zbog nepovoljnih osobnih, gospodarskih, socijalnih i drugih okolnosti ne mogu iste zadovoljiti.

**II**

 Ovim Programom utvrđuje se raspodjela sredstava za potrebe socijalne skrbi osigurana Proračunom Općine Maruševec za 2021. godinu u iznosu od =1.553.000,00 kuna.

**III**

 Iz sredstava za potrebe socijalne skrbi u Proračunu Općine Maruševec, mogu se u sustavu socijalne skrbi odobravati sljedeće vrste pomoći:

 1. Pomoć za podmirenje troškova stanovanja

 2. Pomoć korisnicima Centra za socijalnu skrb u svezi nabavke ogrjeva

 3. Pomoć staračkim domaćinstvima

 4. Sufinanciranje troškova prehrane učenika Osnovne škole“G. Krklec” Maruševec

 5. Financiranje prijevoza učenika Osnovne škole «G. Krklec» Maruševec

 6. Sufinanciranje «Škole plivanja» učenika osnovne škole

 7. Pomoć osobama s invaliditetom za liječenje i nabavu lijekova

 8. Pomoć osobama pri nepogodama (elementarne nepogode)

 9. Pomoć obiteljima novorođenčadi

 10.Potpore (stipendije i pomoći) učenicima i studentima

 11.Potpore osobama s invaliditetom

 12.Potpore umirovljenicima

 13.Potpore primateljima nacionalne naknade za starije osobe

 14.Darovi djeci s područja Općine Maruševec povodom Sv. Nikole

 15. Nabava radnih bilježnica za učenike osnovne škole

 16. Sufinanciranje programa produženog boravka učenika u osnovnoj školi

 17. Program demografskih mjera za poticanje rješavanja stambenog pitanja mladih

 obitelji na području Općine – sufinanciranje kupnje obiteljske kuće na području

 Općine Maruševec

 18. Program demografskih mjera za poticanje rješavanja stambenog pitanja mladih

 obitelji na području Općine Maruševec – sufinanciranje rekonstrukcije ili adaptacije

 stambenog prostora

 19. Potpora staračkim domaćinstvima za odvoz smeća

 20. Ostale socijalne pomoći (pomoći prema pojedinačnim zaključcima općinskog

 načelnika).

**IV**

 Za osobe koje ostvaruju pravo na pomoć za podmirenje troškova stanovanja sukladno odredbama Zakona o socijalnoj skrbi osiguravaju se sredstva u Proračunu Općine Maruševec, a što podrazumijeva podmirenje troškova stanovanja (stanarine, vode, električne energije, odvoza smeća, komunalne naknade i drugih troškova u skladu sa posebnim propisima).

 Pomoći iz ove točke socijalnog programa podmiruju se plaćanjem pojedinačnih računa osobama koje ostvaruju pravo na podmirenje troškova stanovanja, i to u slijedećim iznosima:

1. plaćanje računa za utrošenu električnu energiju do mjesečnog iznosa 70,00 kuna za samca, odnosno do 120,00 kuna za obitelj;
2. plaćanje računa za utrošak vode do mjesečnog iznosa 40,00 kuna za samca, odnosno do 70,00 kuna za obitelj;
3. plaćanje računa za odvoz smeća do mjesečnog iznosa 20,00 kuna;
4. plaćanje računa za stanarinu do mjesečnog iznosa 50,00 kuna za samca, odnosno do 100,00 kuna za obitelj.

Osobe iz stavka 1. ove točke oslobađaju se plaćanja komunalne naknade sukladno

Odluci o komunalnom naknadi na području Općine Maruševec.

 Sredstva za podmirenje troškova stanovanja, sukladno Zakonu o socijalnoj skrbi, odobravaju se po zahtjevu stranke ili Centra za socijalnu skrb, a uz predočenje dokaza o obradi Centra za socijalnu skrb.

 Sredstvima osiguranim za podmirenje troškova stanovanja iz ove točke Programa neće se podmirivati zaostaci iz prethodnih godina.

**V**

 Zahtjevi za odobrenje pomoći za podmirenje troškova stanovanja podnose se u Jedinstveni upravni odjel Općine Maruševec.

 Uz zahtjev se prilaže rješenje o priznatom pravu na stalnu novčanu pomoć izdano od nadležnog Centra za socijalnu skrb.

 Zahtjeve za podmirenje troškova stanovanja u prvom stupnju rješava Jedinstveni upravni odjel.

**VI**

 Pomoć staračkim domaćinstvima odobravati će se onim domaćinstvima čiji članovi imaju preko 65 godina života, a nemaju nikakva stalna novčana ili druga primanja, niti potomke, nasljednike koji su dužni i mogu ih uzdržavati, a u skladu sa Obiteljskim zakonom.

**VII**

 Pravo na sufinanciranje prehrane učenika u osnovnoj školi Maruševec ostvaruju oni učenici čiji roditelji ostvaruju pravo iz točke IV. ovog Programa, djeca invalida domovinskog rata i djeca čiji su roditelji slabog imovinskog stanja.

 Sufinanciranje prehrane u školskim kuhinjama odobravati će se za treće i svako daljnje dijete iz siromašnih obitelji, a prema procjeni i popisu ravnatelja škola.

 Pravo na financiranje prijevoza učenika u Osnovnoj školi Maruševec u visini 100% cijene mjesečne karte ostvaruju svi učenici koji imaju organiziran prijevoz autobusom od mjesta stanovanja do škole.

**VIII**

 Osobama s invaliditetom u slučaju potrebe može se odobriti pomoć za liječenje i nabavku lijekova, a dodjeljuje se prema pojedinačnim zahtjevima podnijetim općinskom načelniku.

 Osobama s invaliditetom kojima je temeljem rješenja nadležnog Centra za socijalnu skrb priznato pravo na osobnu invalidninu isplatiti će se jednokratna potpora za Božić u iznosu od 150,00 kuna.

**IX**

Pomoć osobama pri elementarnim nepogodama prema pojedinačnim zahtjevima dodjeljuje općinski načelnik.

**X**

Studentima se dodjeljuju potpore (stipendije) temeljem kriterija propisanih Odlukom o stipendiranju Općine Maruševec, a pomoć za školovanje prema pojedinačnim zahtjevima dodjeljuje općinski načelnik svojom odlukom.

**XI**

 Umirovljenici ostvaruju potpore pod slijedećim uvjetima:

- za Uskrs se umirovljenicima čija ukupna mjesečna mirovina (zbrojena domaća i inozemna) iznosi do 1.850,00 kuna isplaćuje potpora u iznosu od 150,00 kuna;

- za Božić se umirovljenicima čija ukupna mjesečna mirovina (zbrojena domaća i inozemna) iznosi do 2.000,00 kuna isplaćuje potpora u iznosu od 150,00 kuna.

**XII**

 Primateljima nacionalne naknade za starije osobe, kojima je to pravo priznato temeljem Zakona o nacionalnoj naknadi za starije osobe, isplaćuje se potpora za Božić u iznosu od 150,00 kuna.

**XIII**

Ostale vrste pomoći koje nisu obuhvaćene ovim Programom namijenjene su dobrovoljnim davaocima krvi sa područja Općine Maruševec, a isplaćuju se temeljem odluke općinskog načelnika.

**XIV**

Financijski dio Programa mijenjati će se u skladu s izmjenama i dopunama Proračuna i objektivnim mogućnostima realizacije Proračuna, bez donošenja izmjena i dopuna ovog Programa.“

  **II**

 2. izmjene i dopune Programa raspodjele sredstava za potrebe socijalne skrbi na području Općine Maruševec u 2021. godini objavit će se u „Službenom vjesniku Varaždinske županije“.

 **PREDSJEDNIK**

 **OPĆINSKOG VIJEĆA**

 Damir Šprem